**ACTA DE LA REUNIÓ DE L’ORGMEIO UPC-UB**

**Data:** 13 de maig de 2013

**Lloc:** Sala de juntes, FME

**Hora d’inici:** 12:00

**Hora final:** 13:20

**Assistents:**

Jordi Quer (Degà FME UPC), Lupe Gómez (directora Màster), Ernest Pons (director intern UB), Jordi Ocaña, Carmen Ruiz, Jose L. Carrasco, Josep Ginebra, Xavier Tort, Montse Guillen, Javier Heredia, Esteve Codina, Pilar Muñoz..

**Ordre del dia:**

1.- Informació procés verificació màster.

**Desenvolupament de la reunió**

El degà informa als assistents de l’informe que va fer l’AQU respecte al Verifica del Màster presentat al desembre. L’informe diu que tot està bé però després es contradiu indicant canvis importants.

A conseqüència d’aquest informe, es va celebrar una reunió amb membres acadèmics i gestors de l’AQU. A la reunió van assistir el mateix degà, els dos directors del màster, la vicerectora de Política Acadèmica de la UPC, Anna Sastre i la directora de l’àrea de docència de la UPC, Meritxell Chaves.

La reunió va anar bé, els directors van defensar el màster de manera que des de l’AQU van entendre els arguments i van esgrimir flexibilitat. Ara s’ha d’elaborar la resposta a l’informe.

L’Ernest Pons comenta la seva impressió de la reunió i afegeix que normalment l’AQU no fa aquestes reunions amb les universitats, que ha estat un cas extraordinari que ens donin l’oportunitat d’argumentar i d’explicar-nos perquè la comissió avaluadora ho entengui.

La Lupe Gómez reparteix l’informe AQU en paper.

La direcció del Màster ha volgut informar a l’ORGMEIO d’aquest informe emès per l’AQU, explicar la reunió amb ells i exposar els arguments per respondre i així mateix, demanar l’acord de l’ORGMEIO.

L’informe bàsicament en el nom del màster i l’obligatorietat. També reflecteix que no s’entén que un màster heterogeni i amb procedència tan diversa fos un bon màster.

Pel que fa al nom, segons l’AQU requereix més pes d’IO. La Lupe va defensar que la IO és més que optimització , que inferència estadística o simulació també és IO i ja està inclòs al pla d’estudis. El nom del màster en si, es defensa per criteris acadèmics i històrics. Hi ha la revista, el programa de doctorat, etcètera.

Pel que fa a l’obligatorietat, la Lupe Gómez explica que hi ha una norma de l’AQU que marca que ha d’haver un 25% d’obligatorietat, però aquest percentatge , sembla ser no respon a cap criteri de qualitat i d’excel·lència, segurament serveix per acotar alguns màster però fa difícil llavors poder aplicar criteris de flexibilitat. Per tant, es demana incidir sobre l’obligatorietat al màster.

També informa que abans de l’informe ja s’estava fent possibles trajectòries segons la procedència dels estudiants. De fet, la inferència estadística ja s’havia desglossat en dues perquè ja es van detectar dos grups d’estudiants.

 Per tant, el que es proposa és fer 2 itineraris, un per als estudiants procedents dels Graus en Estadística i Matemàtiques i l’altre per a la resta (excepte si un estudiants demostra que té coneixements d’estadística molt avançats, en aquests casos la comissió d’admissió podria decidir). Aleshores en cada itinerari es marquen 2 assignatures obligatòries.

La proposta per tant és que tots els estudiants tindran 10 crèdits comuns obligatoris amb les assignatures de Computació en estadística i en optimització i Gestió de la informació estadística i 10 crèdits més obligatoris segons l’itinerari d’accés. L’itinerari 1, (estudiants d’Estadística i Matemàtiques) tindran com a obligatòries Inferència Estadística Avançada i PIPE. L’itinerari 2 (estudiants d’altres procedències) tindran com a obligatòries Fonaments d’Estadística i Anàlisi multivariant.

La comissió d’admissió sempre ha tingut en compte els estudis de procedència dels estudiants, però ara, si ha d’anar lligat a trajectòries es demana flexibilitat per canviar als estudiants a l’itinerari 2 si fos necessari.

S’obre un torn obert de paraules.

L’Esteve Codina Disseny experimental a fonament?

La Lupe Gómez explica que es va qüestionar perquè no constaven complements de formació i que potser cal incloure’ls.

L’Esteve Codina també expressa que Fonament d’Estadística és molt complexa i àmplia amb només 5 ECTS és just.

En Javier Heredia comenta que havien arguments per qüestionar el títol del màster respecte a IO ja que IO és més que optimització. Exposa el perill a tenir en compte que no hi ha contingut clar i estès d’optimització en l’obligatorietat. Potser s’ha d’incorporar més IO obligatòria.

La Lupe respon que una cosa és el nom i una altra l’obligatorietat. En tot cas els objectius són defensar el nom del màster tal i com el tenim i una altra definir els itineraris i continguts.

En Xavier Ginebra exposa que no és el mateix un estudiant de Mèxic amb matemàtiques, que no es pot garantir que sigui itinerari 1.

La Lupe Gómez respon que en aquests casos la comissió d’admissió podrà guiar l’estudiant.

Es genera un seguit de preguntes i dubtes al respecte i es conclou que el procés sigui àgil i operatiu per tant que la comissió d’admissió podrà guiar l’estudiant però que no es posarà a l’informe de l’AQU.

Finalment, l’ORGMEIO acorda donar suport a la direcció del màster per fer una proposta d’obligatorietat a l’AQU per tal que s’aprovi el verifica i es pugui posar en marxa el nou màster.